12 dezgeh û 5 partîyê kudîstanij û tirkîyayîjan do 5ê êlule de kantonê Luzernî de bêrê têhet û vera nîjadperestîya ke Ewropa de zêdîyena, û vera texrîbatê sîstemê ekolojîkî çalakîyêke bikerê.
Adrian Muheimî nameyê organîzasyonê Resolutî ser vat: ''5ê êlule de ez do vejîya meydan. Çunke hewceyê ma pê destpêkerdişêkê neweyî esto.'' Munheimî îfade kerd ke ê do bi nê nawnayîşî girîngîra paştdayîşê komelî bimojnê.
Çalakîye do 5ê êlule de saete 15:00 de Bahnofplatzê Lucernî de dest pê bikera û dima zî rayraşîyayîşêk do bêro kerdene.
Federasyonê Sendîkaya Lucernî, Jûso, SPO, Partîya Keskan, RESolut, Komeleya Kulturê Kurdan, Lucerne in Transitio, Psychologists for Future, Solinetz, Grevê Cinîyan û Grevê Îklîmî do tewrê çalakîye bibê.
